Výsledky testov GS MS v týždni od 17. - 19. 2. 2015  
  
  
Od piatka 6. marca 2015 sú v systéme e-Test zverejnené reporty z Generálnej skúšky z Maturity online (online a offline formou) pre tie školy z Bratislavského, Košického a Prešovského kraja, ktoré si maturitné testy v elektronickom systéme vyskúšali v dňoch 17. až 19. februára 2015 z predmetov matematika, slovenský jazyk a literatúra, slovenský jazyk a slovenská literatúra či maďarský jazyk a literatúra.   
  
Reporty prinášajú informácie o výsledkoch jednotlivých žiakov školy v absolvovaných testoch, ako aj sumárne výsledky za školu. V prostredí e-Testu si školy nájdu reporty v profile riaditeľa školy v sekcii „Novinky a výstupy“ (postup je zverejnený aj na webe projektu : http://www.etest.sk/data/files/748\_665\_zobrazenie-noviniek-a-vystupov-v-systeme-e-test.pdf ).   
  
Žiak si svoje konečné výsledky prezrie v e-Teste po prihlásení sa do žiackeho portálu, t.j. na tom istom mieste, kde si prezeral už aj svoje predbežné výsledky v testovaní, teda vo svojom žiackom profile po prihlásení sa pod svojim menom a heslom ( https://www.etest-nucem.sk/student ) .   
Okrem svojich osobných výsledkov sa žiak dozvie aj svoju úspešnosť v jednotlivých tematických oblastiach testu (napr. v SJL alebo SJSL úspešnosť v čítaní s porozumením, jazyku, literárnej výchove) a vie si túto úspešnosť porovnať s priemernou úspešnosťou všetkých žiakov elektronicky testovaných v danom týždni v rámci Generálnej skúšky Maturity online (online aj offline dovedna).   
Postup, ako sa žiak dostane k svojim výsledkom, je zverejnený aj na webe projektu http://www.etest.sk/data/files/749.pdf .   
  
Váš tím oddelenia realizácie a analýz meraní   
  
Národný ústav certifikovaných meraní vzdelávania   
  
Žehrianska 9, 851 07 Bratislava   
  
pracovisko Röntgenova 28, 851 01 Bratislava   
  
e-mail: e-testovanie@nucem.sk   
  
URL: www.nucem.sk   
  
  
  
Národný projekt Zvyšovanie kvality vzdelávania na ZŠ a SŠ s využitím elektronického testovania